A ***Mesa dos pecados capitais*** é un cadro de Hieronymus Bosch, o Bosco, ou dun seguidor do mestre. É un óleo sobre táboa cuxo primeiro destinatario e función descoñécense. Ó servirse como soporte de madeira de chopo, máis lixeira que a habitual madeira de carballo, non foi posible datar a antigüidade da táboa por dendrocronoloxía e, como as restantes obras da contorna do Bosco, a data da súa creación é discutida, aínda que vestidos e outros detalles como o debuxo subxacente, apuntan ós últimos anos de vida do pintor. A sinatura, «Jheronimus bosch» é presumiblemente auténtica. Mide 119,5 cm de alto e 139,8 cm de ancho. Exhíbese no Museo do Prado de Madrid, como depósito de Patrimonio Nacional.

Historia
--------

Esta táboa foi adquirida polo monarca Filipe II de España antes de 1560 e depositada no mosteiro do Escorial coa primeira entrega de obras artísticas en 1574. Trasladouse ó Museo do Prado durante a Guerra Civil española pola Xunta Delegada de Incautación, Protección e Salvamento do Tesouro Artístico de Madrid. Felipe de Guevara ocupouse da *Mesa* con moitos eloxios nos seus *Comentarios da pintura* de cara a 1560. Guevara referíase a ela nunha pasaxe polémica no que, tratando das «cousas de Boshc» e dirixíndose ó monarca propietario da Mesa, falaba tamén dun imitador da obra do Bosco, tan devoto do mestre que asinaba as súas obras co seu nome, atribuíndo a *Mesa* ó discípulo, aínda que no Escorial estivo sempre atribuída ó propio Bosco.

Os estudos técnicos realizados no Museo do Prado con motivo do quinto centenario da morte do pintor, completando os estudos técnicos realizados en 1987 e 2001 por Carmen Garrido e Roger Van Schoute, permiten confirmar a autoría do Bosco.

Notas
-----

1. ↑  Silva (2016), p. 302.
2. ↑  Ilsink, Matthijs; Koldeweij, Jos (2016). Hieronymus Bosch: Painter and Draughtsman – Catalogue raisonné. Yale University Press. p. 504
3. ↑  Silva (2016), p. 303.
4. ↑  Silva (2016), pp. 304-305.
5. ↑  Silva (2016), pp. 305-312, incluíndo detalles do debuxo subxacente obtidos por reflectografía infrarroxa.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mesa dos pecados capitais Modificar a ligazón no Wikidata*** |

### Bibliografía en castelán

* Silva Maroto, Pilar (ed.) (2016). *El Bosco. La exposición del V centenario*. Madrid: Museo Nacional del Prado. ISBN 978-84-848-0316-4.
* Monreal, L. *Grandes Museos*, Vol. 1, Planeta, 1975. ISBN 84-320-0460-X (obra completa)
* Carrassat, P.F.R. *Maestros de la pintura*, Spes Editorial, S.L. 2005. ISBN 84-8332-597-7
* Romano, E. (dir.), "Bosco", *"Los grandes genios del arte",* n.º 25, Unidad Editorial, S.A. 2005, ISBN 84-89780-69-2
* Cirlot, L. (dir.), *Museo del Prado I*, Col. «Museos del Mundo», Tomo 6, Espasa, 2007. ISBN 978-84-674-3809-3, pp. 158–159
* Ilsink, Matthijs; Koldeweij, Jos (2016). Hieronymus Bosch: Painter and Draughtsman – Catalogue raisonné. Yale University Press. p. 504. ISBN 978-0-300-22014-8.

### Ligazóns externas

* Artigo no sitio web do Museo do Prado, *(en castelán)*.
* Análise da obra, *(en castelán)*.
* A Mesa dos sete pecados capitais[*Ligazón morta*] en Arte Historia, *(en castelán)*.